Nekropole stećaka u Čajniču
<s>Nekropole stećaka u Čajniču, nalaze se u opštini Čajniče,  Bosna i Hercegovina.</s>

<s>Nekropola sa stećcima na lokalitetu Mramorje u naselju Hrid u Međurječju 
Na nekropoli nekad su izbrojana 62 stećka, od toga 19 ploča, 27 sanduka i 16 sljemenjaka.</s><s>Spomenici su osrednje obrađeni,  slabo očuvani, mnogi primjerci okrnjeni, prevaljeni ili pomaknuti.</s><s>Orijetisani su u pravcu zapad-istok.</s><s>Danas je teren toliko zarašten da se na maloj površini može vidjeti oko 15 stećaka.</s><s>Teško ih je opisati.</s><s>Nekropola je nacionalni spomenik BiH.</s><s>Srednjovjekovna istorija naselja u Međurječju vezana je za utvrđenje  Samobor, udaljeno oko 4-5 km od Međurječja.</s>

<s>Nekropola sa stećcima na lokalitetu Omeđak u naselju Sudići 
Sudići je naselje udaljeno od Čajniča oko 15 km u pravcu sjevera.</s><s>Nekropola je nacionalni spomenik BiH.</s><s>Nacionalni spomenik čini nekropola sa 6 stećaka.</s>

<s>Nekropola sa stećcima na lokalitetu Stijene u Vihnićima 
Nacionalni spomenik čine grobovi i nekropola sa 48 stećaka (34 ploče, 10 sanduka, 4 sljemenjaka), koja je nacionalni spomenik BiH.</s><s>Ukrašena su samo dva sanduka.</s><s>Na jednom je evidentirana urezana linija, što predstavlja dvojni grob, a na drugom su evidentirani motivi polumjeseca i sunca.</s>

<s>Nekropola sa stećcima na lokalitetu Suhodanj u Milatkovićima 
Nekropola sa stećcima se nalazi na livadi nazvanoj Prostranice, u predjelu koji nosi naziv Suhodanj u selu Milatkovići.</s><s>Proglašena je za  nacionalni spomenik BiH.</s><s>Nacionalni spomenik čini nekropola sa 4 stećka. ovdje postoji predaja o zatrpanim „zasutim“ crkvama na području opštine Čajniče -„hiže – bosanske crkve“.</s><s>Za potvrđivanje teze o postojanju „hiže – bosanske crkve“, planirana su svobuhvatna detaljna arheološka istraživanja.</s>

<s>„Mramorovi“ – Nekropola sa stećcima Dubac u Batovu 
Nekropola sa stećcima Dubac se nalazi u istoimenom selu, smještena na brežuljku, u čijoj neposrednoj blizini je put ka selu Dubac.</s><s>Na lokalitetu su evidentirana tri stećka u formi sanduka.</s><s>Proglašena je za  nacionalni spomenik BiH.</s>

<s>Literatura 
 Šefik Bešlagić, Sarajevo: “Veselin Masleša“, 1982.</s><s>STEĆCI – KULTURA I UMJETNOST</s>

<s>Reference</s>

<s>Vanjske veze</s>

<s>Č
Nacionalni spomenici u Čajniču
Gornje Podrinje</s>

